Рамсгит

**Рамсгит** () — Ұлыбританияның шығысында Кент графтығындағы қала, Танет округінің құрамына кіреді. Бұл қала 19 ғасырдағы ағылшындардың теңіз жағалауындағы ұлы қалаларының бірі болды. 2001 жылы оның халқы шамамен 40 000 адамды құрады. Рамсгиттің басты тартымдылығы - жағалау сызығы, ал оның негізгі салалары - туризм және балық аулау.

## Тарихы
Рамсгит балық аулау мен егін шаруашылығымен айналысатын фермерлік ауыл ретінде қалыптасты.
597 жылы Рим Папасы Григорийдің жіберуімен христиан миссионері Әулие Августин Рамсгейт маңына келген. 
Қалаға ең алғашқы сілтеме Реммесгейт (жергілікті Кристина де Реммесгейт деген жеке атымен) және Ремисгат ретінде кездеседі.
Рамисгейт және Раунсгейт есімдері Әулие Лоуренс шіркеуіндегі  жазбаларда шамамен 1290 жыл шамасында кездеседі 

Рамсгит айлағының құрылысы 1749 жылы басталып, шамамен 1850 жылы аяқталды.

Материктік Еуропаға жақын болғандықтан, Рамесгит Наполеон соғысы кезінде, 1940 жылы Дюнкеркті эвакуациялауда да басты орын алды.

Сәулетші А.В. Пугин және оның ұлдары Рамсгитте тұрды және онда бірнеше маңызды ғимараттар тұрғызды, соның ішінде Әулие Августин шіркеуі, Грейдж және Гранвилл қонақ үйі.

Суретші Винсет Ван Гог 1876 жылы сәуірде Рамсгитке 23 жасында қоныс аударды. Ол  Роял-роуд  жергілікті мектебінде мұғалім болып жұмыс істеді, онда ол өз лауазымын алды.Ағасы Теоға жазған хаттарының бірінде ол өзінің айналасын былай суреттеді: «Мұнда теңізге шығатын тас төсеніштермен төселген, кемелердің барлық түрлеріне толы айлақ бар. Содан кейін біз теңізді өзінің табиғи күйінде көре аламыз және ол әдемі».

1901 жылы Танет аралында электрлік трамвай қызметі енгізіліп, Рамсгит, Маргейт және Бродстерс  қалалары 11 мильдік жол арқылы байланыстырылды.

Бірінші дүниежүзілік соғыс кезінде Рамсгит Цеппелин әуе кемесін бомбалаудың нысаны болды.  Аэродром Екінші дүниежүзілік соғыста маңызды рөл атқарды. Қазір ол Кент халықаралық әуежайы деп аталғанымен соңғы кезде жұмыс істемейді.

Екінші дүниежүзілік соғыстың жақындауына байланысты Рамсгит қалалық кеңесі бұрынғы теміржол туннелін 60 мың адамды паналату үшін терең қабаттағы  туннельдер желісін құру жоспарларын жүзеге асыруды бастады. Туннельдер 1939 жылы 1 маусымда ашылды. 75 жылдан кейін, 2014 жылы, осы желінің бір бөлігі келушілер үшін ашық болды.http://www.ramsgatetunnels.org/index.html 

1939 жылдың қазан айында Корольдік Әскери-теңіз флоты Hams Fervent деп аталатын Рамсгатта жағалаудағы әскерлер базасын құрды, ол 1945 жылдың қыркүйегіне дейін моторлы торпедо катерлерін, мылтық зымырандарын және моторлы қондырғыларды басқарды. 

Эвакуациялау жүргізіліп болғаннан кейін, Рамсгит Дубрдан кейінгі ең көп жұмыс істейтін портқа айналды, 43 мың адам порттан өтіп,олар 82 арнайы пойызбен тасымалданды.

## Географиясы

Рамсгит Лондонның орталығынан 78 миль қашықтықта орналасқан. Орналасуы жағынан  шығыс оңтүстік-шығыс бағыттағы Біріккен Корольдіктің ең оңтайлы нүктелерінің бірі болып саналады.

Қала екі елді мекеннің бірігуі болып табылады: алқап жағалауларындағы балықшылар қоғамдастығы мен қазіргі Әулие Лоуренс шіркеуі болып табылатын ауылшаруашылық фермерлер бірлестігі. 
Жартастар Шығыс жартас және Батыс жартас деп аталады және негізінен тұрғын аудандары болып табылады.
Жартас шыңдардарының  екі жағында да саябақтар  мен жағалауларында құмды жағажайлар бар.

## Климаты
Рамсгит Ұлыбританияға тән мұхиттық климатқа ие (Кеппен климатының классификациясы Cfb); Met Office метеостанциясы - Манстон әуежайы маңында орналасқан,  қала орталығынан батысқа қарай екі шақырым жерде.

2003 жылғы тамызда ең жоғары температура 34,6 ° C (94,3 ° F) болды, дегенмен бұл жылдың ең жылы күні, орташа 28,5 ° C (83,3 ° F).

Ең төменгі температура 1986 жылғы ақпанда -14,5 ° C (5.9 ° F), байқалды. Жылдың ең суық түні орташа -6,2 ° C (20.8 ° F.

Жауын-шашынның орташа мөлшері жылына 600 мм құрайды, бұл көрсеткіш Англияның құрғақ бөлігіне ұқсас. 106,6 күнде 1 мм-ден астам жауын-шашын күтіледі.

## Экономикасы

Рамсгиттің негізгі салалары туризм және балық аулау. Қалада 800-ден астам яхтасы бар айлақтарда теңіз бизнесімен айналысатын бірқатар кәсіпорындар жұмыс істейді. Сонымен қатар қаладағы колледждер ағылшын тілін студенттерге шет тілі ретінде ұсынады.

Рамсгит  ең бағалы балық аулайтын аймақ  болғанына қарамастан  (2003 ж. ~ 700,000 фунт стерлинг), балық аулау саласы құлдырауда. 

Порт Рамсгитті бірнеше жылдар бойына  көп арналы паромдармен қамтамасыз етті. Бұған дейін Sally Ferries компаниясы  Дюнкеркке жолаушылар және автомобиль паромдары қызметтерін ұсынған.
2013 ж. сәуір айына дейін Transeuropa Ferries  компаниясы паромдары Рамсгейт пен Остенд арасындағы жүк және көлік паромдарын басқарды.

Қалада жеңіл өнеркәсіп бар. Дамып келе жатқан сала - бұл электр қуатын өндіру.  Жағалауға жақын орналасқан жел электр станциясын салу жобасы аясында 800 жұмыс орны құрылады деп күтілуде.

Рамсгит базары әр жұма және сенбі сайын Хай-стрит, Кинг-стрит және Квин-стрит -те өтеді.

## Демографиясы
2001 жылы Ұлыбритания халқының санағына сәйкес Рамсгит халқы 39 639 адамды құрады.

Тұрғындарының туған жері бойынша: 95,6% Ұлыбритания, 0,7% Ирландия, 0,6% Германия, 0,6% Батыс Еуропаның басқа елдері, 0,3% Шығыс Еуропа,  0,6% Қиыр Шығыс, 0,5% Африка, 0,3% Солтүстік Америка, 0,3% Оңтүстік Азия,  0,2% Таяу Шығыс,  0,2% мұхит және 0,1% Оңтүстік Америка.

Діни ұстамы бойынша: христиандар 71,6%,  мұсылмандар 0,3%, индустар 0,1%, буддистер 0,3%, сикхтер мен еврейлер 0,1% ретінде тіркелген. 17,9%  діні жоқ деп тіркелген.

Әрбір 100 әйелге 91,2 ер адамнан келді. Жасы бойынша 0-4 жастағы 6%, 5-15 жастағы 16%, 16-19 жастағы 5%, 20-44 жастағы 31%, 45-64 жастағы 24% және 65 және одан жоғары жастағы 24%-құрады.

## Туризм

Рамсгиттің назар аударарлық жері - оның жағалау сызығы, атап айтқанда Рамсгейт Мэн құмдары.

Рамсгиттің соғыс кезінде пайдаланған туннельдері 2014 жылдан бері көпшілікке экскурсияларға ашық.

Рамсгитте қызғылт сақиналары бар жабайы тотықұстар бар. Олардың пайда болу тарихы әлі күнге дейін құпия. Кейбір мәліметтер бойынша, олар 1800 жылдары Британдық Үндістаннан келген сауда кемелерінен қашып кеткен.

Жергілікті кеңес Рамсгит пен көршілес қалаларға баратын туристерге арналған арнайы веб-сайт шығарады.

Рамсгит жыл сайын регата шараларын өткізеді. Жыл сайын жаз айында Рамсгейт-карнавал шеруі өтеді.

## Спорт
Рамсгиттің  негізгі футбол клубы -«Рамсгейт», Истмиан Лига Один Юг дивизионында ойнайды.  Клубтың жергілікті қарсыластары - 4 миль қашықтықта орналасқан Маргейт ФК. «Рамсгейт» ФК Кент футбол лигасының екінші дивизионында ойнайтын резервтік құраманы, оңтүстік-шығыс аудандардағы әйелдер лигасында ойнайтын әйелдер командасын және бес жастар командасын басқарады.

Танет Уондерерс - регбиден 1-ші деңгейдегі Лондон дивизионында ойнаған аралдағы жалғыз команда. Клуб бес ересектер тобы мен көптеген жасөспірімдер командасын басқарады.

Клифтонвилла  хоккей клубы үй матчтарын Сент-Лоуренс колледжінде өткізеді.

Thanet Galaxy - мүгедектерге арналған пансионаттар клубы, ол мүгедектік санаттарына сәйкес келетін барлық жастағы ерлер мен әйелдер футболшыларына құрылымдық жаттықтыруды ұсынады.

Рамсгейт спорттық ғимараттарына қоғамдық бассейн, тренажер залы мен спорт залы бар фитнес-орталық кіреді. Теннис клубтарын Спенсер және Сент-Лоренс алаңында табуға болады. Рамсгитте үш гольф клубы бар: Сент-Августин,  Стонлис, және Манстон.

Сонымен қатар желкенді клуб, яхта клуб Royal Temple бар, ол яхта жарысы тарихында қалыптасқан және жыл бойы түрлі жарыстар өткізеді. Маусымның негізгі сәті - жыл сайын өтетін дәстүрлі халықаралық «Рамсгейт апталығы». Бұл желкенді регата әдетте тамыз айында өтеді.  

## Өнер және жергілікті БАҚ

ЙОТА (IOTA) галереясы қаланың батыс жотасында құрылған, бірақ қазір порттың жағасында орналасқан.
Теңіз жағалауындағы Рамсгит теңіз мұражайында Рамсгит айлағының эволюциясы мен Кенттің шығыс теңіз тарихы туралы экспонаттары бар.
Рамсгит кинотеатрларынан - Истклиф аймағында орналасқан Гранвилл кинотеатрын атауға болады. Әр дүйсенбі сайын қала орталығына орналасқан Король театры әртүрлі қоғамдық шаралар мен шоулар өткізіп тұрады. Рамсгит тарихы туралы әңгімелер онда жиі айтылады.

Рамсгитте ақылы екі газет бар, олар: Танет аралы газеті (The Isle of Thanet Gazette»)  және Танет жаңалықтары (Thanet Times), екеуі де Нортклифф Медиа -ға тиесілі. Тегін газеттерден КМ Групп (KM Group) компаниясына тиесілі Танет Экстра (Thanet Extra) газеті бар.
Жергілікті радиостанциялардан КМ Групп иелік ететін  КМФМ Танет, қауымдастық радиолардан Академия FM (Танет), Сердце Кент, BBC Radio Кент бар.
Thanet қоғамдық радиосы (TCR) Танет аймағы үшін тұрғындарға  жергілікті өнер мен функцияға негізделген онлайн-сервис ұсынады.

## Сәулет
Рамсгитте көптеген ғимараттар регенттік және викторияндық дәуірдегі стильде салынған.
Жалпы алғанда, қалада 900 сәулет ескерткіші бар, олардың 200-ден астамы порттың маңайында орналасқан. Қаланың көрнекті ғимараттарының бірі Мэри Таунли жобалаған 18-ші ғасырдағы Таунли үйі. 

Қалада танымал үш шіркеу бар. Алғашқы ғимарат Әулие Лоренс шіркеуі, ол 1062 жылы салынды.
Екінші танымал шіркеу - бұл қаланың батыс жотасында орналасқан Әулие Августин шіркеуі. Оны 1847 жылы Август Пугин готикалық жаңғыру стилінде жасаған.
Үшінші, Әулие Георгия шіркеуі Хай-стрит көшесінің жанында орналасқан. 
Оның мұнарасына Тринити-хаус корпорациасының өтініші бойынша кемелерге навигациялық көмек көрсету мақсатында фонарь шамы қойылды.
Христа шіркеуі 1847 жылы салынған, Англикандық қауымдастыққа қызмет етеді.

Рамсгит кітапханасын 1904 жылы Эндрю Карнеги салдырған. 2004 жылдың 13 тамызында өрт апатына ұшыраған.  Өрттің шығу себептері туралы күдіктер туындағанмен, тергеу өрттің қалай басталғанын анықтай алмады. Өрттен кейін көп ұзамай жаңа кітапхана салуға рұқсат берілді. Қазіргі уақытта кітапхана толық қалпына келтіріліп, 2009 жылдың 20 ақпанында ресми түрде ашылды.

## Көлік қатынасы
### Су жолы

Рамсгит портында 700 кеме тұратын теңіз айлағы және паром терминалы бар. 
Айлақ теңіз штормдарына төтеп бере алады.
2005 жылы портта 12 000 келуші су көліктері болды. 2013 жылға дейін жолаушы және жүк паромдары Бельгияның Остенде қаласына қатынас жасады. Рамсгейт портының қала сыртына туннель арқылы қатынайтын өз автомобиль жолы бар, ол қала сыртындағы кептелістерге жол бермейді. 

### Автомобиль жолы

Рамсгейт автомобиль жолдарының ұлттық желісіне негізінен M2 /A2 және Лондон арқылы жалғасатын A299 арқылы қосылады. 
A256 байланысы Дувр қаласымен және одан әрі A20 Ла Маншқа дейін созылады. Автобус қызметі Бродстерс, Кентерберий, Сэндвич және Маргейт қалаларына қатынас жасайды.

### Темір жол қатынасы

Рамсгит теміржол вокзалы қаланың жоғарғы жағында Әули Лоуренс шіркеуінің жанында орналасқан.
2009 жылы желтоқсан айында Лондонның Сент-Панкрас темір жол вокзалымен жоғары жылдамдықтағы поездары қатынасы басталды. 
Рамсгиттен Сент-Панкрасқа дейінгі сапар 76 минутты құрайды. 
2015 жылдың наурызында инфрақұрылымды жақсартуға байланысты Рамсгит пен Сент-Панкрас арасындағы сапар уақыты 2019 жылы 63 минутқа дейін қысқаратыны мәлім болды.

Басқа пойыздар Рамсгит тен Лондонның Чаринг Кросс вокзалы мен Лондонның Виктория вокзалына жүреді. Осы бағыттар бойынша Лондонға  сапар уақыты шамамен 1 сағат 50 минутты құрайды.

Рамсгиттен шыққан пойыздар Маргейт, Чатэм және Оңтүстік Бромли арқылы немесе Кентербери - Уэст немесе Дувр - Приори мен Эшфорд Интернешнл арқылы жүреді. 

### Әуе жолы

Қалалық әуежай 1935 жылы 1 шілдеде ашылып, 1939 жылы Екінші дүниежүзілік соғыс басталғанға дейін жұмыс істеді. 1952 жылы қайта ашылып, 1968 жылы жабылғанға дейін жұмыс істеді.
Қала тікелей Манстон әуежайының ұшу жолының астында орналасқан.
2004 жылдың қыркүйегінен 2005 жылдың тамызына EUjet авиакомпаниясы ірі жүк операторын алмастыра отырып, көптеген еуропалық бағыттарға жиі рейстер жүргізді. 
Манстон 2005 жылы 26 тамызда Infratil компаниясына сатылды.
2014 жылдың мамырына дейін KLM Cityhopper әуежайдан Нидерландыдағы Амстердам әуежайына күн сайын екі жолаушы рейсін орындады. Әуежай 2013 жылдың қараша айында Анн Глоагқа сатылып, 2014 жылдың 15 мамырында жабылды деп мәлімдеді.

## Білім

Ең жақын Рамсгейт колледжі - Шығыс Кент колледжі. Ол жақын маңдағы Бродстерс қаласында орналасқан.

## Бауырлас қалалар

*  -Конфлан-Сент-Онорин Франция:
*  -Шибау Бельгия
*  -Фредерикссунн Дания

## Дереккөздер

Санат:Кент
Санат:Рамсгит